b'\n_START_ARTICLE_\nPassb\xc3\xa5t\n_START_SECTION_\nPassb\xc3\xa5ten\n_START_PARAGRAPH_\nDen norske passb\xc3\xa5ten er en rask, \xc3\xa5pen, planende b\xc3\xa5t bygd for p\xc3\xa5hengsmotor montert p\xc3\xa5 speilet akterut med et kort fordekk og vindskjerm. Vanligvis er den ikke mer enn 16-17 fot lang og 6 fot bred med styrecockpiten langt forover med hastighet h\xc3\xb8yere enn 12 knop, men det har v\xc3\xa6rt ulike varianter. _NEWLINE_De eldre passb\xc3\xa5tene fra etterkrigstiden er noe smalere, men de ble etter hvert bredere. De ble gjerne bygd i tre som klinkbygde turb\xc3\xa5ter f\xc3\xb8r de ble fremstilt i mer moderne materiale som plast fra 1960-tallet. En passb\xc3\xa5t er ment for dagsturer uten overnattingsmuligheter._NEWLINE_De fremste norske b\xc3\xa5tbyggerne er br\xc3\xb8drene With som i 1936 lagde en serie passb\xc3\xa5ter inspirert av Oslojollen, deretter 15-16 fot lange passb\xc3\xa5ter bygd p\xc3\xa5 grunnlag av Bror Withs tidligere racerb\xc3\xa5ter i mahogny som dannet grunnlaget for alle fritidsb\xc3\xa5tene produsert av br\xc3\xb8drene With b\xc3\xa5de i tre og i plast. Bror With gav sine passb\xc3\xa5tene et norsk s\xc3\xa6rpregenhet med et vakker utseende, helst med snekkebaug, han ville videref\xc3\xb8re den norske b\xc3\xa5ttradisjonen over p\xc3\xa5 den nye b\xc3\xa5ttypen.'